
Črna na Koroškem, 10. oktober 2012

OBČINA ČRNA NA KOROŠKEM 
in HELIOSOV SKLAD ZA OHRANJANJE ČISTIH SLOVENSKIH VODA 

vas vabita na odprtje obnovljenega vodnjaka pri kmetiji Mežner v Javorju, 
ki bo, v nedeljo, 21. oktobra 2012, ob 13. 00 uri.
Več kot 200 let star vodnjak, globine 23,5 in premera 3 metrov, se nahaja na kmetiji Mežner, gospodarja Franca Stoparja, v bližini pokopališča in cerkve sv. Magdalene ter podružnične osnovne šole Javorje, v hribovski vasici s samotnimi kmetijami nad Črno na Koroškem. Vodnjak se nahaja na višini 1180 metrov in je najvišje ležeči vodnjak na Koroškem. Ob kmetiji stoji že od kar stoji tudi kmetija in je tudi najstarejši vodnjak na Koroškem. Nekdaj je bil edini vir pitne vode v tem delu Javorja za vse bližnje uporabnike in obiskovalce. Po obnovi bo služil za potrebe bližnjega pokopališča in za odžejanje pohodnikov, kolesarjev in drugih obiskovalcev vedno bolj razvijajočega se okolja. Mimo Javorja vodi lokalna cesta Šoštanj - Črna, mednarodna romarska pot sv. Heme in številne pohodne ter kolesarske poti. Podružnična osnovna šola Javorje, ki je najvišje ležeča šola v Sloveniji, je tudi sodelovala pri ideji in tem projektu. S postavitvijo informacijske table bo otrokom in obiskovalcem prikazan naravni vir pitne vode ter njen pomen za življenje, saj pitna voda ob spreminjajočih se podnebnih spremembah postaja vedno bolj redka in draga dobrina. Vodnjak se nahaja na varovalnem območju prvega vodnega pasa. Ob urejenem vodnjaku, ki  omogoča varno rabo, je postavljena tudi klop in miza za postanek in okrepitev.

        Pogled v kamnito obzidan obod globokega vodnjaka

Vodnjak je obnovljen s sredstvi Občine Črna na Koroškem in s sredstvi Heliosovega sklada za ohranjanje čistih slovenskih voda, ki sta ga leta 1998 ustanovila poslovni sistem Helios in Ministrstvo za okolje in prostor. Vodnjak pri kmetiji Stopar v Javorju je 82 obnovljeni vodni vir v 71 občinah. Heliosov sklad se financira iz deleža okolju prijaznih premazov blagovne znamke HELIOS: Bori, Tessarol in Ideal.
Prijazno vabljeni!

	        mag. Romana LESJAK
županja Občina Črna na Koroškem
	
	Andreja ROŠ

Vodja projektov tržnega komuniciranja 

Helios Domžale d.d.

